ભારતની આઈટી-સોફટવેર સર્વિસિઝ જાયન્ટ ઈન્ફોસીસ લિમિટેડે આજે કંપનીના નબળા પરિણામોની સાથે શેર ધારકોને એક શેર દીઠ એક શેર બોનસની લ્હાણી કરી હતી. કોન્સોલોડિટેડ ધોરણે ઈન્ફોસીસે ૩૧,માર્ચ ૨૦૧૫ના પૂરા થયેલા ચોથા ત્રિમાસિકમાં ચોખ્ખો નફો ત્રીજા ત્રિમાસિકની તુલનાએ ૪.૭ ટકા ઘટીને રૃ.૩૦૯૭ કરોડ થયો છે. જે ગત વર્ષના સમાનગાળાની તુલનાએ ૩.૫ ટકા વધ્યો છે. જ્યારે આવક ત્રીજા ત્રિમાસિકની તુલનાએ ૨.૮ ટકા ઘટીને રૃ.૧૩,૪૧૧ કરોડ થઈ છે. જે ગત વર્ષના સમાનગાળાની તુલનાએ ૪.૨ ટકા વધી છે.